
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1359 


18 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση διαδικασιών εξαγωγής - επανεξαγωγής, - πώ¬ 


λησης - μεταπώλησης εμπορευμάτων. 1 

Απαγόρευση εξαγωγής πολεμικού υλικού προς τη Λι¬ 
βερία και εισαγωγής ακατέργαστων διαμαντιών 

από την εν λόγω χώρα. 2 

Απαγόρευση εξαγωγής του χημικού προϊόντος οξικού 
ανυδρίτου προς τα εδάφη του Αφγανιστάν τα έλεγ¬ 
χό μένα από την Ταλιμπάν. 3 

Έγκριση του Οργανισμού Εσωτερικής Υπηρεσίας του 
ΔΗΜΟΤΙΚΟΥ ΠΟΛΙΤΙΣΤΙΚΟΥ ΚΕΝΤΡΟΥ ΑΓ. ΑΝΑΡ¬ 
ΓΥΡΩΝ «ΣΠΥΡΟΣ ΑΠΟΣΤΟΛΟΥ». 4 


ΑΠΟΦΑΣΕΙ Σ 

Αριθ. 126263/Ε3/6263 (1) 

Ρύθμιση διαδικασιών εξαγωγής - επανεξαγωγής, - πώλη¬ 
σης - μεταπώλησης εμπορευμάτων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη 

1. Τις διατάξεις: 

1.1. Του Ν.1558/85 «περί Κυβερνήσεως και Κυβερνητι¬ 
κών Οργάνων» άρθρο 29 Ατο οποίο προστέθηκε με το άρ¬ 
θρο 27 του Ν. 2081/1992 (ΦΕΚ. 137/τ.Α/1985) και(ΦΕΚ. 
154/τ.Α/1992) αντίστοιχα. 

1.2. Του Ν. 936/79 (ΦΕΚ 144/τ.Α/1979) «περίτροποποι- 
ήσεως και συμπληρώσεως των περί εξωτερικού Εμπορί¬ 
ου διατάξεων» ( άρθρο 1 και άρθρο 9 όπως αυτό αντικα- 
τεστάθη με το άρθρο 38 του Ν. 2778/99 ΦΕΚ 295/τ.Α/ 

1999) . 

1.3. Του Π.Δ. 178/2000 «Οργανισμός του Υπουργείου 
Εθνικής Οικονομίας» άρθρο 36 παρ. γ. (ΦΕΚ 165/τ.Α/ 

2000 ) . 

2. Τις Αποφάσεις: 

2.1. Αριθ. 27081/ΔΙΟΕ/540/2000 κοινή Απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων των Υφυπουργών Εθνικής 
Οικονομίας» (ΦΕΚ970/τ.Β/2000). 


2.2. Αριθ. 58600/Ε3/6186/1995 του Υφυπουργού Εθνι¬ 
κής Οικονομίας «Ρύθμιση διαδικασιών εξαγωγής-επανε- 
ξαγωγής,-πώλησης-μεταπώλησης εμπορευμάτων» (ΦΕΚ 
770/τ.Β/1995). 

2.3. Αριθ. 121870/Ε3/1870/5.4.2000 της Υφυπουργού 
Εθνικής Οικονομίας «Ρύθμιση διαδικασιών εγγραφής στα 
Ειδικά Μητρώα Εξαγωγέων». (ΦΕΚ530/τ.Β/2000). 

3. Το με αριθ. 126011/Ε3/6011/4.9.2001 έγγραφο της 
Υπηρεσίας μας προς το Υπουργείο Οικονομικών. 

4. Το με αριθ. 122298/Ε3/2298/3.5.2001 έγγραφό της 
Υπηρεσίας μας προς τον Πανελλήνιο Σύνδεσμο Εξαγω¬ 
γέων, τον Σύνδεσμο Εξαγωγέων Βορ. Ελλάδος και την 
Τράπεζα της Ελλάδος. 

5. Τις απαντήσεις: 

5.1. Του Υπουργείου Οικονομικών (έγγραφο Ε2501/ 
344/Α0019/14.9.2001). 

5.2. Της Τραπέζης της Ελλάδος (έγγραφο Α.Π. 
3/16.5.2001 ). 

5.3. Του Πανελληνίου Συνδέσμου Εξαγωγέων (έγγραφο 
αριθ. 235/01/22.5.2001 ). 

5.4. Του Συνδέσμου Εξαγωγέων Βορείου Ελλάδος, (τη- 
λεαντιγράφημααπό 25.5.2001). 

6. Την ανάγκη απλούστευσης της νομοθεσίας που διέ- 
πει τις εξαγωγές. 

7. Το γεγονός ότι η παρούσα δεν επιβαρύνει τον Κρατι¬ 
κό Προϋπολογισμό, αποφασίζουμε: 

ΚΕΦΑΛΑΙΟ I 

ΓΕΝΙΚΑ ΓΙΑ ΕΞΑΓΩΓΕΣ -ΕΠΑΝΕΞΑΓΩΓΕΣ- 

ΜΕΤΑΠΩΛΗΣΕΙΣ (ΣΕ ΤΡΙΤΕΣ ΧΩΡΕΣ) & ΠΩΛΗΣΕΙΣ- 
ΜΕΤΑΠΩΛΗΣΕΙΣ (ΣΤΗΝ ΕΥΡΩΠΑΪΚΗ ΕΝΩΣΗ) 
ΑΓΑΘΩΝ 

1. Η εξαγωγή, επανεξαγωγή προϊόντων προς τρίτες χώ¬ 
ρες ,η μεταπώληση αυτών (διαμεσολαβητικές εργασίες) 
καθώς και η πώληση τους στην Ευρωπαϊκή Ένωση και εν¬ 
δοκοινοτική τους μεταπώληση (διαμεσολαβητικές εργα¬ 
σίες) .ανεξαρτήτως της είσπραξης της αξίας τους ή της 
δωρεάν αποστολής τους για οποιοδήποτε λόγο, είναι 
ελεύθερη μη υποκείμενη σε κανένα περιορισμό εξαιρου- 
μένων των περιπτώσεων όπου από Αποφάσεις Διεθνών 
Οργανισμών, Διατάξεις της Ευρωπαϊκής Ένωσης, Διε¬ 
θνείς Συμφωνίες, Εθνική Νομοθεσία ή άλλες Ειδικές από 

την Παρούσα ή από άλλη σχετική Απόφαση Ρυθμίσεις, 
ορίζεται άλλως. 

2. Απαραίτητη προϋπόθεση για την πραγματοποίηση 
των εξαγωγών και των επανεξαγωγών καθώς και των με¬ 
ταπωλήσεων (διαμεσολαβητικών εργασιών) προς τρίτες 
χώρες, είναι η καταχώρηση της επωνυμίας του εξαγωγέ- 
ως (φυσικού ή νομικού προσώπου), στο Ειδικό Μητρώο 
Εξαγωγέων που τηρείται στο Εμπορικό και Βιομηχανικό 
Επιμελητήριο της έδρας του ή σε περίπτωση που δεν 
υπάρχει Εμπορικό και Βιομηχανικό Επιμελητήριο ,στο 
Επιμελητήριο της έδρας της επιχείρησής του. 

Η καταχώρηση θα ελέγχεται, από τις τελωνειακός αρ¬ 
χές κατά την τήρηση των σχετικών διατυπώσεων εξαγω¬ 
γής, στις οποίες ο εξαγωγέας είναι υποχρεωμένος να 
προσκομίσει θεωρημένο το Ειδικό Δελτίο Εγγραφής στο 
Ειδικό Μητρώο Εξαγωγέων. 

2.1. Κατ’ εξαίρεση μπορεί να πραγματοποιηθούν εξα¬ 
γωγές, επανεξαγωγές και μεταπωλήσεις προς τρίτες χώ¬ 
ρες , από εμπόρους- εξαγωγείς (πρόσωπα ή επιχειρή¬ 
σεις) που δεν έχει καταχωρηθεί κατά τα ως άνω η εξαγω- 
γική τους επωνυμία, εφόσον πρόκειται για: 

2.1.1. εξαγωγές ή επανεξαγωγές ή μεταπωλήσεις αξίας 
μέχρι των 2000 ΕυΒΟ ανά φόρτωση, ή 

2.1.2. για μία και μόνη εξαγωγή ή επανεξαγωγή ή μετα¬ 
πώληση και μέχριτου ποσού των 50.000 ΕυΒΟ όταν οι εν¬ 
διαφερόμενοι είναι εφοδιασμένοι με προσωρινή βεβαίω¬ 
ση εγγραφής κατά τα οριζόμενα στην παράγραφο 1 του 
Κεφαλαίου VII της με αριθ. 121870/Ε3/1870/5.4.2000 
Απόφασης Υφυπουργού Εθνικής Οικονομίας. 

2.2. Πρόσωπα ή επιχειρήσεις, των οποίων η επαγγελμα¬ 
τική ιδιότητα δεν σχετίζεται με εκείνη του εμπόρου ή εξα- 
γωγέως, πραγματοποιούν εξαγωγές και επανεξαγωγές 
ανεξαρτήτως ποσού ελεύθερα, εφ όσον από τις συγκε¬ 
κριμένες πράξεις δεν τεκμαίρεται το στοιχείο της κατ’ 
επάγγελμα εμπορικής δραστηριότητας. 

Στην περίπτωση αυτή οι ενδιαφερόμενοι θα προσκομί¬ 
ζουν στις τελωνειακός αρχές οτιδήποτε πιστοποιητικό 
τους ζητηθεί για την διαπίστωση της μη εμπορικής ή εξα- 
γωγικής τους ιδιότητας. 

Η παρούσα με α/α 2 παράγραφος, στο σύνολό της, αντι¬ 
καθιστά το Κεφάλαιο I. ( Γενικά ) της 121870/Ε3/1870/ 
2000 Απόφασηςτης Υφυπουργού Εθνικής Οικονομίας, το 
οποίο (Κεφάλαιο I) και καταργείται. 

3. Ολες οι παραπάνω περιγραφόμενες στην παράγρα¬ 
φο 2 περιπτώσεις εξαγωγικών διαδικασιών, πραγματο¬ 
ποιούνται τηρουμένων των προϋποθέσεων που τίθενται 
από την παράγραφο 1 του παρόντος κεφαλαίου. 

ΚΕΦΑΛΑΙΟ II 

ΕΞΑΓΩΓΕΣ - ΕΠΑΝΕΞΑΓΩΓΕΣ - ΜΕΤΑΠΩΛΗΣΕΙΣ 

(ΣΕ ΤΡΙΤΕΣ ΧΩΡΕΣ) & ΠΩΛΗΣΕΙΣ - ΜΕΤΑΠΩΛΗΣΕΙΣ 
(ΣΤΗΝ ΕΥΡΩΠΑΪΚΗ ΕΝΩΣΗ) ΑΓΑΘΩΝ 

ΠΟΥ ΠΡΑΓΜΑΤΟΠΟΙΟΥΝΤΑΙ ΚΑΤΟΠΙΝ ΧΟΡΗΓΗΣΕΩΣ 
ΕΓΚΡΙΤΙΚΗΣ ΑΔΕΙΑΣ ΑΠΟ ΤΟ ΥΠ.ΕΘ.Ο. 

1. Η χορήγηση εγκριτικής αδείας από το ΥΠ.ΕΘ.Ο η 
οποία και θα προσκομίζεται στις αρμόδιες τελωνειακός 
αρχές (στις περιπτώσεις που αυτές παρεμβάλλονται στην 
ολοκλήρωση της εξαγωγικής διαδικασίας), απαιτείται: 

1.1. Για εξαγωγές ή επανεξαγωγές ή μεταπωλήσεις από 
εμπόρους - εξαγωγείς, που δεν έχουν καταχωρήσει την 
επωνυμία τους στα ειδικά μητρώα εξαγωγέων, αξίας άνω 


των 2000 ΕΙΙΒΟ ή 50.000 ΕυΒΟ αντίστοιχα, (αξίες μέχρι 
τις οποίες οι παραπάνω πράξεις πραγματοποιούνται 
ελεύθερα σύμφωνα με τις παραγράφους 2.1.1 & 2.1.2του 
Κεφαλαίου I της παρούσας) καθώς και για ειδικές περι¬ 
πτώσεις εξαγωγών από επιχειρήσεις που έχουν μεν την 
ιδιότητα του εμπόρου αλλά δεν ασχολούνται με εξαγωγι- 
κές δραστηριότητες (επιχειρήσεων υπό εκκαθάριση, 
ανανέωσης μηχανολογικού εξοπλισμού μη εξαγωγικών 
επιχειρήσεων κ.λ.π). 

1.2. Σε όλες τις περιπτώσεις όταν πρόκειται για εξαγω¬ 
γές, επανεξαγωγές, πωλήσεις και μεταπωλήσεις (διαμε- 
σολαβητικές εργασίες) συμπεριλαμβανομένων και των 
περιπτώσεων ΐΓαηείΐ διελεύσεων, όπου αυτό προβλέπε- 
ται, (ανεξαρτήτως αξίας, δωρεάν αποστολής, εμπορικής 
ή όχι ιδιότητος του εξαγωγέως, εγγραφής του στα Μη¬ 
τρώα Εξαγωγέων ή όχι), προϊόντων τα οποία υπάγονται 
βάσει Αποφάσεων Διεθνών Οργανισμών, Κοινοτικών Κα¬ 
νονισμών, Διεθνών Συμφωνιών ή Εθνικών Διατάξεων σε 
καθεστώς ελέγχου, επιτήρησης, ή ποσόστωσης. Συγκε¬ 
κριμένα άδεια του ΥΠ.ΕΘ.Ο απαιτείται για τις εξαγωγές 
προϊόντων που αναφέρονται: 

α) Στις Αποφάσεις του Σ.Α Ο.Η.Ε & σε Κανονισμούς της 
Ευρωπαϊκής Ένωσης περί επιβολής θΐΊπόαι-ρο έναντι ορι¬ 
σμένων Κρατών. 

β) Στον Κανονισμό της Ε. Ε 2603/69 (ελαιολιπαντικά), με 
εξαίρεση αυτών που προορίζονται για εφοδιασμό πλοίων 
& αεροσκαφών, με ελληνική ή οποιαδήποτε άλλη σημαία, 
τα οποία εκτελούν πλόες ή πτήσεις εξωτερικού ή μικτές. 

γ) Στον Κανονισμό της Ε.Ε 1334/2000 (διττής χρήσεως). 

δ) Στις Αποφάσεις για τις χημικές ουσίες, τα πυρηνικά 
υλικά, τα πυραυλικά συστήματα και του εθνικού στρατιω¬ 
τικού καταλόγου. 

ε) Στον Ν. 2168/93 «Περί όπλων» με εξαίρεση αυτών που 
και προορίζονται για εφοδιασμό πλοίων & αεροσκαφών, 
και είναι αναγκαία για την ναυσιπλοΐα και την ασφάλεια 
του πλοίου και του αεροσκάφους, (φωτοβολίδες, όπλα, 
πυρομαχικά κ.λ.π.). 

1.3. Προκειμένου για εξαγωγές, και επανεξαγωγές 
προϊόντων χωρίς πληρωμή της αξίας τους, όταν οι πρά¬ 
ξεις αυτές αφορούν προϊόντα που εξάγονται ή επανεξά- 
γονται από ιδιώτες ως δώρα, αξίας άνω των δύο χιλιάδων 
(2.000) ΕυΒΟ ανά αποστολή. 

1.4. Προϊόντων που αποστέλλονται σαν ανθρωπιστική 
βοήθεια, με εξαίρεση αυτών που αποστέλλονται, από Δη¬ 
μόσιες Υπηρεσίες, Ν.Π.Δ.Δ., Ιδιωτικού Δικαίου, Οργανι¬ 
σμούς Κοινής Ωφελείας ή ιδιώτες, που ενεργούν για λο¬ 
γαριασμό των ανωτέρω, σαν βοήθεια ή σε εκτέλεση δια¬ 
φόρων προγραμμάτων που μετέχει η χώρα μας (ΕΑΟ 
κ.λ.π.) τηρουμένωντωνδιατάξεωντης παραγράφου 1 του 
Κεφαλαίου I της παρούσης. 

ΚΕΦΑΛΑΙΟ III. 

ΤΕΛΙΚΕΣ ΔΙΑΤΑΞΕΙΣ 

1. Όλες οι προγενέστερες Αποφάσεις καταργούνται με 
εξαίρεση τις Ε3/1255/91, Ε3/1668/91, Ε3/1669/91, 2641/ 
Ε3/3327/92, 232/Ε3/281/93, 5408/Ε3/2362/93, 3286/Ε3/ 
2757/93,3285/Ε3/4136/93,121004/Ε3/1004/2000,125695/ 
Ε3/ 5695/2000,121870/Ε3/1870/2000 και 126119/ Ε3/6119/ 
2001 . 

2. Η παρούσα Απόφαση δεν θίγει τυχόν άλλες περί εξα¬ 
γωγών διατάξεις άλλων φορέων. 

3. Οι παραβάτες της παρούσης διώκονται σύμφωνα με 
τις διατάξεις του άρθρου 8 του Ν. 936/79. 

4. Η παρούσα Απόφαση, η οποία ισχύει από της υπο¬ 
γραφής της, να δημοσιευθεί στην Εφημερίδα της Κυβερ- 
νήσεως. 

Αθήνα, 4 Οκτωβρίου 2001 

ΟΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 

-♦- 

Αριθ. 126264/Ε3/6264 (2) 

Απαγόρευση εξαγωγής πολεμικού υλικού προς τη Λιβε¬ 
ρία και εισαγωγής ακατέργαστων διαμαντιών από την 
εν λόγω χώρα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη : 

1. Τις διατάξεις: 

1.1. Του Ν.936/79 «περί τροποποιήσεως & συμπληρώ- 
σεως των περί Εξωτερικού Εμπορίου Διατάξεων» Άρθρα 
1 & 8 (ΦΕΚ 144/Α/79). 

1.2. Του Ν. 1558/85 «Περί Κυβερνήσεως και Κυβερνητι¬ 
κών Οργάνων» (ΦΕΚ 137/Α/85). 

1.3. Του Π.Δ.178/2000 «Οργανισμός του Υπουργείου 
Εθνικής Οικονομίας» άρθρο 36 (ΦΕΚ 165/Α/2000). 

2. Τις αποφάσεις: 

2.1. Αριθ. 27081/ΔΙΟΕ/540/27.7.2000 κοινή Απόφαση 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων των Υφυπουργών Εθνικής 
Οικονομίας» (ΦΕΚ970/Β/3.8.2000). 

2.2. Αριθ. 58600/Ε3/6186/30.8.95 του Υφυπουργού 
Εθνικής Οικονομίας «περί ρυθμίσεως διαδικασιών εξαγω¬ 
γής - επανεξαγωγής - πώλησης - μεταπώλησης εμπορευ¬ 
μάτων». 

2.3. Αριθ. 50720/Ε3/2660/11.4.1995 του Υφυπουργού 
Εθνικής Οικονομίας «Ρύθμιση διαδικασιών αγοράς και ει¬ 
σαγωγής αγαθών» (ΦΕΚ 307/Β/95). 

3. Την με αριθ. 1343/2001 Απόφαση του Συμβουλίου 
Ασφαλείας του Οργανισμού Ηνωμένων Εθνών. 

4. Τον αριθ. 1146/2001 ΚανονισμότηςΕ.Ε. (Ι_ 156/2001). 

5. Την αριθ.2001/357/7.5.2001 κοινή θέση ΚΕΠΠΑ 
(Ε. 126/2001). 

6. Το γεγονός ότι, από τις διατάξεις της παρούσης από¬ 
φασης δεν δημιουργείται δαπάνη σε βάρος του Κρατικού 
Προϋπολογισμού, αποφασίζουμε: 

Μέχρι τις 8 Μάίου 2002 απαγορεύεται: 

1. Η από οιονδήποτε προμήθεια ή πώληση (εξαγωγή- 
επανεξαγωγή-διαμετακόμιση) πολεμικού εξοπλισμού και 
συναφούς υλικού κάθε τύπου, συμπεριλαμβανομένων 
των όπλων και πυρομαχικών, των στρατιωτικών οχημάτων 
και του σχετικού εξοπλισμού, του παραστρατιωτικού εξο¬ 
πλισμού, καθώς και των ανταλλακτικών των ανωτέρω, 
από την χώρα μας στη Λιβερία ή από τα εδάφη των λοιπών 
κρατών μελών της Ευρωπαϊκής Ένωσης στην ανωτέρω 
χώρα από έλληνες υπηκόους που διαμένουν στην χώρα 
μας ή νομικά πρόσωπα που έχουν συσταθεί ή δημιουργη- 
θεί και λειτουργούν στην χώρα βάσει της ελληνικής νομο¬ 
θεσίας, υπό τους όρους που καθορίζει το ψήφισμα ΕΙΝ- 
30Β 1343 (2001) και ανεξαρτήτως του εάν τα προαναφε- 
ρόμενα υλικά προέρχονται ή όχι από τα εδάφη των 
Κρατών - Μελών της Ε.Ε. 


Της παραπάνω απαγορεύσεως εξαιρούνται: 

Α) Οι πωλήσεις- προμήθειες μη φονικού στρατιωτικού 
εξοπλισμού ο οποίος προορίζεται αποκλειστικά για αν¬ 
θρωπιστική ή προστατευτική χρήση. 

Β) Η πώληση και η προμήθεια προστατευτικού ρουχι¬ 
σμού συμπεριλαμβανομένων αλεξίσφαιρων γιλέκων και 
στρατιωτικών κρανών προσωρινώς εξαγομένων στη Λιβε¬ 
ρία από το προσωπικό των Ηνωμένων Εθνών, τούς αντι¬ 
προσώπους των μέσων μαζικής επικοινωνίας, του βοηθη¬ 
τικού προσωπικού και των εργατών για την ανθρωπιστική 
βοήθεια και την ανάπτυξη, για την προσωπική τους χρήση 
και μόνο. 

2. Η άμεση ή έμμεση εισαγωγή όλωντων ακατέργαστων 
διαμαντιών, όπως αυτά περιγράφονται, αναλυτικά, στο 
συνημμένο στην παρούσα απόφαση παράρτημα I, από τη 
Λιβερία στην χώρα μας από οιονδήποτε ή σε άλλο Κρά- 
τος-Μέλος της Ε.Ε. από έλληνες υπηκόους που διαμέ¬ 
νουν στην χώρα μας ή νομικά πρόσωπα που έχουν συ¬ 
σταθεί ή δημιουργηθεί και λειτουργούν στην χώρα βάσει 
της ελληνικής νομοθεσίας, ανεξαρτήτως του εάν η χώρα 
προέλευσής των εν λόγω διαμαντιών είναι η Λιβερία. 

3. Οι παραβάτες της παρούσης διώκονται σύμφωνα με 
το άρθρο 8του Ν. 936/79. 

4. Η παρούσα ισχύει απάτης υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2001 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 


ΠΑΡΑΡΤΗΜΑ I 


Κωδικός ΣΟ 
βχ 7102 10 00 

7102 21 00 

7102 31 00 

7105 10 00 


Περιγραφή προϊόντος 

Διαμάντια μη διαλεγμένα, ακατέργαστα και 
μη δεμένα σε κόσμημα 
Διαμάντια βιομηχανικά, ακατέργαστα ή 
απλώς πριονισμένα, σχισμένα ή παρασκευ¬ 
ασμένα για στίλβωση 

Διαμάντια μη βιομηχανικά ακατέργαστα ή 
απλώς πριονισμένα, σχισμένα ή παρασκευ¬ 
ασμένα για στίλβωση 
Σκόνη από διαμάντια 


-♦- 

Αριθ. 12 6265/Ε3/6265 (3) 

Απαγόρευση εξαγωγής του χημικού προϊόντος οξικού 
ανυδρίτου προς τα εδάφη του Αφγανιστάν τα ελεγχό¬ 
μενα από την Ταλιμπάν. 


Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

1.1. Του Ν.936/79 «περί τροποποιήσεως & συμπληρώ- 
σεως των περί Εξωτερικού Εμπορίου Διατάξεων», Άρθρα 
1 & 8(ΦΕΚ. 144/Α/79). 

1.2. Του Ν. 1558/85 «Περί Κυβερνήσεως και Κυβερνητι¬ 
κών Οργάνων» (ΦΕΚ 137/Α/85). 

1.3. Του Π.Δ. 178/2000 «Οργανισμός του Υπουργείου 
Εθνικής Οικονομίας» άρθρο 36 (ΦΕΚ.165/Α/2000). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις αποφάσεις: 

2.1. Αριθ.27081/ΔΙΟΕ/540/27.7.2000 κοινή Απόφαση 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων των Υφυπουργών Εθνικής 
Οικονομίας» (ΦΕΚ970/Β/3.8.2000). 

2.2. Αριθ. 58600/Ε3/6186/30.8.95 του Υφυπουργού 
Εθνικής Οικονομίας «περί ρυθμίσεως διαδικασιών εξαγω- 
γής-επανεξαγωγής-πώλησης-μεταπώλησης εμπορευμά¬ 
των». 

3. Τον αριθ. 467/2001 Κανονισμό της Ε.Ε. (167/2001 ). 

4. Το γεγονός ότι, από τις διατάξεις της παρούσης από¬ 
φασης δεν δημιουργείται δαπάνη σε βάρος του Κρατικού 
Προϋπολογισμού, αποφασίζουμε: 

Από της υπογραφής της παρούσης απαγορεύεται η 
από οιονδήποτε η άμεση ή η έμμεση προμήθεια, πώληση, 
αποστολή και μεταφορά (εξαγωγή-επανεξαγωγή-διαμε- 
τακόμιση) του χημικού προϊόντος οξικού ανυδρίτη (ΣΟ 
2915 24 00) από την χώρα μας στα εδάφη του Αφγανιστάν 
τα ελεγχόμενα από την Ταλιμπάν καθώς και σε οποιαδή¬ 
ποτε φυσικό ή νομικό πρόσωπο, οντότητα ή φορέα στο 
Αφγανιστάν υπό τον έλεγχο της Ταλιμπάν, ή σε οποιοδή- 
ποτε πρόσωπο οντότητα ή φορέα στο πλαίσιο συναλλα¬ 
γής που πραγματοποιείται εντός, ή που συντονίζεται από 
το Αφγανιστάν υπό τον έλεγχο της Ταλιμπάν. 

Η ανωτέρω απαγόρευση ισχύει και για την άμεση ή η έμ¬ 
μεση προμήθεια, πώληση και μεταφορά (εξαγωγή-επανε- 
ξαγωγή-διαμετακόμιση) του παραπάνω είδους από τα 
εδάφη των λοιπών κρατών μελών της Ευρωπαϊκής Ένω¬ 
σης προς τους αυτούς προορισμούς από έλληνες υπηκό¬ 
ους που διαμένουν στην χώρα μας ή νομικά πρόσωπα που 
έχουν συσταθείή δημιουργηθεί και λειτουργούν στην χώ¬ 
ρα βάσει της ελληνικής νομοθεσίας . 

2. Οι παραβάτες της παρούσης διώκονται σύμφωνα με 
το άρθρο 8 του Ν. 936/79. 

3. Η παρούσα ισχύει απάτης υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2001 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 
-♦- 

Αριθ. 39367 (4) 

Έγκριση του Οργανισμού Εσωτερικής Υπηρεσίας του 
ΔΗΜΟΤΙΚΟΥ ΠΟΛΙΤΙΣΤΙΚΟΥ ΚΕΝΤΡΟΥ ΑΓ. ΑΝΑΡΓΥ¬ 
ΡΩΝ «ΣΠΥΡΟΣ ΑΠΟΣΤΟΛΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Εχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 491/2000 απόφαση του Δημοτικού Συμβουλίου 
του Δήμου Αγίων Αναργύρων με την οποία εκφράζει την 
σύμφωνη γνώμη του για την 58/00 απόφαση του Διοικητι¬ 
κού Συμβουλίου του ΔΗΜΟΤΙΚΟΥ ΠΟΛΙΤΙΣΤΙΚΟΥ ΚΕ¬ 
ΝΤΡΟΥ ΑΓ. ΑΝΑΡΓΥΡΩΝ «ΣΠΥΡΟΣ ΑΠΟΣΤΟΛΟΥ». 

4. Τη σύμφωνη γνωμοδότηση του Υπηρεσιακού Συμ¬ 


βουλίου που διατυπώθηκε στο 3/2001 πρακτικό του, απο¬ 
φασίζουμε: 

Εγκρίνουμε την 58/2000 απόφαση του Διοικητικού Συμ¬ 
βουλίου του ΔΗΜΟΤΙΚΟΥ ΠΟΛΙΤΙΣΤΙΚΟΥ ΚΕΝΤΡΟΥ 
ΑΓ.ΑΝΑΡΓΥΡΩΝ «ΣΠΥΡΟΣ ΑΠΟΣΤΟΛΟΥ» περί ψηφίσε- 
ως του Οργανισμού Εσωτερικής Υπηρεσίας αυτού ως 
εξής: 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΔΗΜΟΤΙΚΟΥ ΠΟΛΙΤΙΣΤΙΚΟΥ ΚΕΝΤΡΟΥ 
ΑΓΙΩΝ ΑΝΑΡΓΥΡΩΝ 
«ΣΠΥΡΟΣ ΑΠΟΣΤΟΛΟΥ» 

ΑΡΘΡΟ Ιο 

Διάρθρωση Υπηρεσιών Πολιτιστικού Κέντρου 

Τις υπηρεσίες του Πολιτιστικού Κέντρου συγκροτούν: 

1. Το Γ ραφείο Προέδρου του Πολιτιστικού Κέντρου. 

2. Το Τμήμα Διοικητικού-Οικονομικού 

-Γραφείο Τύπου, Δημοσίων Σχέσεων και Πολιτιστικών 
Προγραμμάτων 

-Γραφείο Διοικητικού 

-Γραφείο Οικονομικού 

-Γραφείο Δημοτικής Βιβλιοθήκης 

-Γραφείο Δημοτικών Μουσείων 

-Γραφείο Δημοτικού Ωδείου-Φιλαρμονικής και Δημοτι¬ 
κής Ερασιτεχνικής Σχολής Χορού 

ΑΡΘΡΟ 2ο 

Αντικείμενα και αρμοδιότητες Τ μημάτων και Γ ραφείων 

1. Γ ραφείο Προέδρου του Πολιτιστικού Κέντρου 

-Διεξάγει την προσωπική αλληλογραφία του Προέδρου 

και τηρεί αρχείο αυτής, καθώς επίσης διεκπεραιώνει κάθε 
υπόθεση που ανατίθεται απ’ ευθείας από τον Πρόεδρο. 

-Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Δημότες. 

-Τηρεί ημερολόγιο των προσωπικών επαφών του Προέ¬ 
δρου εντός και εκτός του Πολιτιστικού Κέντρου. 

-Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να 
υπογραφούν από τον Πρόεδρο. 

2. Τμήμα Διοικητικού-Οικονομικού 

-Το τμήμα έχει την ευθύνη της σύννομης, εύρυθμης και 
αποτελεσματικής διαχείρησης των διαδικασιών που 
έχουν σχέση με τη λειτουργία του Πολιτιστικού Κέντρου 
ως διοικητικής μονάδας, ο σκοπός της οποίας είναι η 
ανάπτυξη του Πολ. Κέντρου και η παραγωγή υπηρεσιών 
προς εξυπηρέτηση των δημοτών. 

Επίσης: 

- Μεριμνά για την ασφάλεια του κτιρίου και εγκαταστά- 
σεών του, για την καθαριότητα όλων των εσωτερικών χώ¬ 
ρων, για την συντήρηση (ανελκυστήρων, υδραυλικών 
εγκαταστάσεων, ηλεκτροφωτισμού, αποχέτευσης κλπ.), 
για την καλή λειτουργία των μηχανημάτων, ηλεκτρονικών 
υπολογιστών κλπ., καθώς επίσης για την επίπλωση των 
γραφείων, εξοπλισμό αιθουσών κλπ. 

- Τηρεί βιβλίο αποφάσεων Προέδρου 

- Εχει την ευθύνη της διαχείρισης θεμάτων: προσω¬ 
πικού, προμηθειών, αποφάσεων Διοικητικού Συμβουλίου, 
εσόδων-εξόδωντου Πολιτιστικού Κέντρου 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αναλυτικά οι αρμοδιότητες του τμήματος Διοικητικού- 
Οικονομικού έχουν ως εξής: 

Α. Γραφείο Τύπου-Δημοσίων Σχέσεων, Πολιτιστικών 
Προγραμμάτων και προγραμμάτων Ευρωπαϊκής Ενωσης 

- Παρακολουθεί τα δημοσιεύματα του Τύπου και 
συντάσσει απαντητικές επιστολές. 

- Εκδίδει δελτία τύπου για τις δραστηριότητες και τα 
προγράμματα του Πολιτιστικού Κέντρου. 

- Προβάλλει τοπικά ζητήματα και θέματα της αρμοδιό¬ 
τητας του Πολ. Κέντρου, που ενδιαφέρουν τους δημότες 
για ενεργή συμμετοχή στην προαγωγή και στην λύση 
τους. 

- Εκδίδει φυλλάδια με ειδικά θέματα καθημερινού ενδια¬ 
φέροντος των δημοτών. 

- Συνεργάζεται με πολιτιστικούς, κοινωνικούς και άλ¬ 
λους μαζικούς φορείς και τους φέρνει σε επαφή με το 
Πολ. Κέντρο για συντονισμένη δράση. 

- Καλλιεργεί και αναπτύσσει καλές σχέσεις με την Κρα¬ 
τική Διοίκηση και τους λοιπούς φορείς του Δημόσιου 
Τομέα για αποδοτικότερη δράση του Πολ. Κέντρου. 

- Αναπτύσσει σχέσεις με φορείς της Τοπικής Αυτοδιοί¬ 
κησης του εξωτερικού. 

- Οργανώνει συνεντεύξεις με δημοσιογράφους και 
προβάλλει τις δραστηριότητες γενικά του Πολ. Κέντρου. 

- Οργανώνει τελετές - εθνικές εορτές - εορταστικές εκ¬ 
δηλώσεις - ομιλίες και μεριμνά για την εφαρμογή του 
πρωτοκόλλου εθιμοτυπίας. 

- Μεριμνά για την απονομή τιμητικών διακρίσεων και 
βραβείων. 

- Οργανώνει και προωθεί τις σχέσεις Πολιτιστικού 
Κέντρου και δημοτών. 

- Οργανώνει ημερίδες και σεμινάρια γενικού ενδια¬ 
φέροντος που απευθύνονται στο ευρύτερο κοινό (δημό¬ 
τες και όχι μόνο). 

- Μεριμνά για την επαγγελματική κατάρτιση του προσω¬ 
πικού και υπηρεσιακή ενημέρωση και επιμόρφωσή του. 

- Οργανώνει εκπαιδευτικά, πολιτιστικά και περιβαλλο¬ 
ντικά προγράμματα, προγράμματα επαγγελματικής κα¬ 
τάρτισης καθώς και Λαϊκής Επιμόρφωσης. 

- Αξιοποιεί προγράμματα της Ευρωπαϊκής Ενωσης 

- Εκπονεί προτάσεις, εισηγήσεις και προγράμματα που 
αφορούν θέματα προγραμματισμού και ανάπτυξης του 
Πολιτιστικού Κέντρου. 

- Εχει την ευθύνη για την καλή λειτουργία των διαφόρων 
τμημάτων δημιουργικής απασχόλησης του Πολ. Κέντρου 
(μουσικό, χορευτικό, θεατρικό, εικαστικό, σκάκι). 

- Προγραμματίζει και επιμελείται τις εκδηλώσεις των 
παραπάνω τμημάτων, έχει την ευθύνη για την κατάρτιση 
προγραμμάτων καθώς και την υλοποίησή τους, τηρεί μη¬ 
τρώα μελών τμημάτων και βιβλία παρουσίας τους. 

- Συνεργάζεται με τα Γραφεία Δημοτικής Βιβλιοθήκης, 
Δημοτικών Μουσείων και Δημοτικού Ωδείου-Φιλαρμονι- 
κής & Ερασιτεχνικής Σχολής Χορού, για την πραγματο¬ 
ποίηση εκδηλώσεων, κατάρτιση προγραμμάτων κλπ. 

Β. Γραφείο Διοικητικού 

- Εχει την ευθύνη της διεκπεραίωσης της αλληλογρα¬ 
φίας του τμήματος. 

- Συγκεντρώνει και κωδικοποιεί όλες τις διαταγές, εγκυ¬ 
κλίους, διατάγματα κ.λπ. που αφορούν στα διοικητικά- 
οικονομικά θέματα. 


- Τηρεί τα παρακάτω βιβλία που προβλέπονται από το 
Β.Δ. 542/1961: 

α) Βιβλίο γενικού πρωτοκόλλου (εισερχομένων και 
εξερχομένων εγγράφων). 

β) Βιβλίο διεκπεραίωσης και αλληλογραφίας του Πολ. 
Κέντρου. 

- Τηρεί μητρώο των προσώπων που διετέλεσαν Πρόε¬ 
δροι και Διοικητικοί Σύμβουλοι. 

- Μεριμνά για την παραλαβή, την πρωτοκόλληση, συ- 
σχέτηση, διεκπεραίωση και αρχειοθέτηση όλων των ει- 
σερχομένων-εξερχομένων αιτήσεων και εγγράφων. 

- Τηρεί αρχείο των πάσης φύσεως εγγράφων του Πολ. 
Κέντρου, τα οποία ανά πάσα στιγμή μπορούν να αναζη¬ 
τηθούν. 

- Με τη σύμφωνη γνώμη του Γ ραφείου Παιδείας του 
Δήμου, αναπτύσσει πολιτιστικές δραστηριότητες με τα 
σχολεία της περιοχής καιτους συλλόγους Εκπαιδευτικών 
και Γονέων & Κηδεμόνων. 

- Συγκεντρώνει και τεκμηριώνει ανάλογα τα στοιχεία 
που αφορούν στην υφιστάμενη κατάσταση στην περιοχή, 
στον τομέα των πολιτιστικών υπηρεσιών. 

- Μεριμνά για την υλοποίηση των πολιτιστικών 
προγραμμάτων του Πολ. Κέντρου και των πολιτιστικών 
φορέων της περιοχής. 

- Συνεργάζεται με τα υπόλοιπα Νομικά Πρόσωπα του 
Δήμου Δημοσίου και Ιδιωτικού Δικαίου για την διοργάνω¬ 
ση και υλοποίηση πολιτιστικών προγραμμάτων, εκδηλώ¬ 
σεων κ.λπ. 

- Φροντίζει για την εφαρμογή των νόμων που αφορούν 
το μόνιμο καθώς και το με σχέση εργασίας ιδιωτικού δι¬ 
καίου ή με σύμβαση μίσθωσης έργου προσωπικό του 
Πολ. Κέντρου. 

- Διαχειρίζεται τις διαδικασίες που αφορούν την πρό¬ 
σληψη, απόλυση, επιμόρφωση, προαγωγή (συντάσσει 
τους από το νόμο προβλεπόμενους πίνακες προαγωγών), 
παραίτηση, αποχώρηση για συνταξιοδότηση (συ¬ 
γκεντρώνει όλα τα απαραίτητα δικαιολογητικά και 
φροντίζει για την απονομή της σύνταξης), τοποθέτηση, 
μετακίνηση, απόσπαση, μετάταξη κ.λπ. του προσωπικού 
του Πολ. Κέντρου με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις και εκδίδει τις 
σχετικές αποφάσεις Προέδρου. 

-Τηρείτους ατομικούς φακέλλουςτου προσωπικού, με 
αποιαδήποτε εργασιακή σχέση, με τη συγκέντρωση και 
καταγραφή των κάθε είδους μεταβολών, της οικογενεια¬ 
κής, υπηρεσιακής και ατομικής κατάστασης (προσόντα, 
οικογενειακή κατάσταση, υπηρεσιακή εξέλιξη, απόδοση, 
αμοιβές, ποινές, άδειες, ασθένειες, απουσίες κλπ.) 

- Συγκεντρώνει θέματα και υπηρεσιακές εισηγήσεις για 
τα συλλογικά όργανα του Διοικ. Συμβουλίου και 
προβαίνει στις ενέργειες που απαιτούνται σε κάθε περί¬ 
πτωση. 

- Συνεργάζεται με τον Πρόεδρο, με εντολή του οποίου 
συντάσσονται οι ημερήσιες διατάξεις των θεμάτων των 
συνεδριάσεων και οι οποίες κοινοποιούνται εγκαίρως στη 
διοίκηση, τους Διοικ. Συμβούλους, τις υπηρεσίες και 
όπου αλλού απαιτείται. 

Ο υπάλληλος του γραφείου προετοιμάζει τις συνεδριά¬ 
σεις, παρίσταται σ’ αυτές, φροντίζει για την κανονική διε¬ 
ξαγωγή τους και τηρεί τα υπό του νόμου προβλεπόμενα 
πρόχειρα πρακτικά που υπογράφονται από τους πα- 

ράντες Συμβούλους, βάσει των οποίων συντάσσονται οι 
αποφάσεις του Διοικητικού Συμβουλίου που υποβάλ¬ 
λονται και κοινοποιούνται όπου πρέπει ή όπου από το 
Νόμο ορίζεται. 

- Δακτυλογραφεί τις αποφάσεις του Συμβουλίου, τα 
διαβιβαστικά και ότι άλλο έγγραφο χρειάζεται, ασκεί τη 
γραφική υπηρεσία του γραφείου Διοικητικού Συμβουλίου 
και τηρεί τα απαραίτητα βιβλία και ευρετήρια ως και το 
αρχείο των αποφάσεων του Διοικ. Συμβουλίου. 

- Τηρεί βιβλίο πρακτικών και αποφάσεωντου Δ.Σ. 

- Τηρεί ευρετήριο και το ενημερώνει για την τύχη 
(έγκριση-ακύρωση) των ανωτέρω αποφάσεων. 

- Εκδίδει αντίγραφα και αποσπάσματα όλων των ανωτέ¬ 
ρω πράξεων. 

- Μεριμνά για την κατά νόμο δημοσίευσή τους. 

- Συντάσσει τα παραστατικά στοιχεία πληρωμής του 
προσωπικού, παρέχει στοιχεία μισθοδοσίας και με¬ 
ταβολών στη μηχανογράφηση για την σύνταξη μι- 
σθολογικών καταστάσεων. 

Γ. Γραφείο Οικονομικού 

- Καταρτίζει τον ετήσιο προϋπολογισμό εσόδων-εξό- 
δων και τις εισηγητικές εκθέσεις που τον συνοδεύουν. 

- Παρακολουθεί γενικά την πορεία της εκτέλεσης του 
προϋπολογισμού εσόδων-εξόδων, εισηγείται την ανα¬ 
μόρφωση αυτού με την εγγραφή νέων εσόδων, εκτάκτων 
επιχορηγήσεων, μεταφορά πιστώσεων κ.λπ. 

- Παραλαμβάνει και ελέγχει τα παραστατικά που 
απαιτούνται για την πληρωμή οφειλών του Πολ. Κέντρου 
σε δικαιούχους, ελέγχει την επάρκεια της αντίστοιχης πί¬ 
στωσης του προϋπολογισμού και εκδίδει χρηματικά 
εντάλματα πληρωμής στους δικαιούχους αυτούς για την 
διενέργεια των πληρωμών. 

- Τηρεί κάθε πληροφοριακό αρχείο που προβλέπεται 
από τις ισχύουσες διατάξεις. 

- Συγκεντρώνει, ελέγχει και καταχωρεί τα αποτελέσμα¬ 
τα της εκτέλεσης του προϋπολογισμού εσόδων-εξόδων 
στα παρακάτω βιβλία που προβλέπονται από το Β.Δ. 
542/61: 

α)Ημερολόγιο καταχώρησης εκδιδομένων χρηματικών 
ενταλμάτων, 

β)Καθολικό καταχώρησης εκδιδομένων χρηματικών 
ενταλμάτων. 

- Εκδίδει και υπογράφει όλα τα χρηματικά εντάλματα 
πληρωμής μαζί με τα αντίστοιχα δικαιολογητικά/παρα- 
στατικά κάθε πληρωμής και ελέγχει τα τελευταία. 
Αποστέλλει τα εντάλματα στην Ταμειακή Υπηρεσία του 
Δήμου Αγίων Αναργύρων για την διενέργεια των πληρω¬ 
μών. 

- Τηρεί αρχεία κάθε είδους, παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του Πολιτιστικού Κέ¬ 
ντρου. Παρέχει κάθε είδους στοιχεία που ζητούνται από 
Δημόσιες Ελεγκτικές υπηρεσίες, σύμφωνα με τις διαδι¬ 
κασίες που ισχύουν εκάστοτε. 

- Τηρεί τις διαδικασίες για την έγκριση της σκοπιμότη¬ 
τας κάθε προμήθειας και τις διαδικασίες για την κατακύ- 
ρωση των προς προμήθεια ειδών σε συγκεκριμένους 
προμηθευτές (διακηρύξεις, διαγωνισμοί, λήψη 
προσφορών, αξιολόγηση προσφορών, παραγγελίες ει¬ 
δών κ.λπ.). 


- Παρακολουθεί την εκτέλεση κάθε παραγγελίας μέχρι 
και της παραλαβής των παραγγελθέντων ειδών. 

-Φροντίζει για τη σύσταση και υποστήριξη της λειτουργίας 
επιτροπών που συστήνονται για την κατάρτιση προδιαγρα¬ 
φών, τη διενέργεια διαγωνισμών, τη λήψη και αξιολόγηση 
των προσφορών, την παραλαβή των παραγγελμένων ειδών 
(ποσοτική/ποιοτική/εν λειτουργία παραλαβή/οριστική πα¬ 
ραλαβή). 

- Εχει την ευθύνη για την απρόσκοπτη διαδικασία των 
διαγωνισμών, από την παραλαβή των αιτήσεων, την δια¬ 
μόρφωσή τους σε διακήρυξη, την διεξαγωγή των διαγω¬ 
νισμών και την υλοποίησή τους σε παραγγελία. Βρίσκεται 
σε επαφή με τους προμηθευτές, παρακολουθεί όλες τις 
παραγγελίες εσωτερικού και εξωτερικού από την έκδοση 
μέχρι και την ολοκλήρωσή τους. 

- Φροντίζει για την τήρηση των διαδικασιών παραλαβής 
των κάθε είδους παγίων ή αναλωσίμων στοιχείων ή υλικών 
του Πολ. Κέντρου. 

- Εχει την ευθύνη για την βεβαίωση και τον έλεγχο των 
εσόδων και την εποπτεία και διαχείριση της περιουσίας 
του Πολ. Κέντρου, κινητής και ακίνητης. 

- Τηρεί μητρώο πάγιων περιουσιακών στοιχείων (έπι¬ 
πλα, σκεύη, μηχανήματα κλπ.). Χρεώνει στους παραλή¬ 
πτες και κατόχους κάθε περιουσιακού στοιχείου. 

- Διαχειρίζεταιτις διαδικασίες που σχετίζονται με τις πά- 
σης φύσεως δωρεές και εισφορές προς το Πολιτιστικό 
Κέντρο. 

Δ. Γραφείο Δημοτικής Βιβλιοθήκης 

- Επεξεργάζεται βιβλιογραφικά ή μηχανογραφικά όλες 
τις βιβλιακές και άλλες μονάδες, καταλογογράφηση, τα¬ 
ξινόμηση, ληματογράφηση (βιβλία, περιοδικά κλπ.). 

-Συντάσσει βιβλιογραφικά ή μηχανογραφικά δελτία του 
περιεχομένου των συλλογών της βιβλιοθήκης. 

- Εχει την ευθύνη της σύνταξης και λειτουργίας όλων 
των καταλόγων. 

-Παρέχει πληροφορίες στους χρήστες της βιβλιοθήκης 
πάνω σε όλους τους τομείς της γνώσης καθώς και σε ει¬ 
δικούς τομείς. 

Ε. Γ ραφείο Δημοτικών Μουσείων 

- Συγκεντρώνει και καταγράφει, βιβλιογραφικά ή μηχα¬ 
νογραφικά, τις συλλογές των Μουσείων Φυσικής Ιστο¬ 
ρίας και Λαογραφικού. 

- Εχει την ευθύνη για το ωράριο λειτουργίας, το οποίο 
δεν θα συνδέεται με το ωράριο των υπηρεσιών του Πολι¬ 
τιστικού Κέντρου. 

- Εχει την ευθύνη για την σύνταξη και λειτουργία των 
ενημερωτικών καταλόγων των συλλογών των Μουσείων 

- Παρέχει πληροφορίες στους επισκέπτες και συνεργά¬ 
ζεται με τους αρμόδιους φορείς για την πραγματοποίηση 
εκθέσεων, πολιτιστικές ανταλλαγές με ανάλογους φο¬ 
ρείς του εξωτερικού κλπ. 

- Συνεργάζεται με το γραφείο Τύπου-Δημοσίων Σχέσε¬ 
ων, Πολιτιστικών προγραμμάτων και Προγραμμάτων Ευ¬ 
ρωπαϊκής Ενωσης του νομικού προσώπου, για θέματα 
που αφορούν στο αντικείμενό του. 

- Εχει την ευθύνη της γραμματειακής στήριξης των 
Μουσείων. 

Στ. Γ ραφείο Δημοτικού Ωδείου-Φιλαρμονικής και Δημο¬ 
τικής Ερασιτεχνικής Σχολής χορού 

- Είναι υπεύθυνο γιατηντήρηση των μαθητολογίων, των 

καρτών προόδου των σπουδαστών καθώς και των παρου- 
σιολογίων. 

- Προετοιμάζει και έχει την ευθύνη των εξετάσεων που 
γίνονται κατά τη διάρκεια του σπουδαστικού έτους (κα¬ 
τατακτήριες - εξαμηνιαίες - προαγωγικές - απολυτήριες), 
ανά σχολή και τάξη. 

- Τηρεί εισερχόμενη και εξερχόμενη αλληλογραφία σε 
θέματα που έχουν σχέση με το αντικείμενο. 

- Φροντίζει για την βαθμολογική εξέλιξη του διδακτικού 
προσωπικού. 

- Συνεργάζεται με το υπεύθυνο γραφείο του Πολιτιστι¬ 
κού Κέντρου για την διοργάνωση εκδηλώσεων, πολιτιστι¬ 
κές ανταλλαγές κλπ., αλλά και με άλλους αρμόδιους φο¬ 
ρείς (ΥΠ.ΠΟΛ., Ωδεία, Σχολές Χορού κλπ.) για θέματα 
που αφορούν στο αντικείμενό του. 

ΚΕΦΑΛΑΙΟ Β' 

ΣΤΕΛΕΧΩΣΗ ΥΠΗΡΕΣΙΩΝ ΠΟΛΙΤΙΣΤΙΚΟΥ ΚΕΝΤΡΟΥ 


ΑΡΘΡΟ 3ο 

ΠΡΟΣΩΠΙΚΟ ΔΗΜΟΣΙΟΥ ΔΙΚΑΙΟΥ 
Ειδικότητα Θέσεις 

ΠΕΙ Διοικητικού-Οικονομικού 1 

ΔΕΙ Διοικητικού 5 (στις οποίες εντάσσονται 

δύο προσωποπαγείς) 
ΥΕ16 Προσωπικό Καθαριότητας 3 


Αναλυτικά: 

Καθαρίστριες 

Φύλακας-εργάτης 
ΤΕ1 Βιβλιοθηκονόμων 
ΔΕ30 Τεχνιτών 
(Συντηρητής κτιρίων) 

ΤΕ17 Διοικητικού-Λογιστικού 
ΥΕ1 Κλητήρων-Θυρωρών- 
Γενικών καθηκόντων 


2 (στις οποίες εντάσσεται 
μία προσωποπαγής) 

1 

1 

1 

1 

1 


ΑΡΘΡΟ 4ο 

Προσωπικού ιδιωτικού δικαίου αορίστου χρόνου 


Η εν λόγω θέση κενούμενη με οποιονδήποτε τρόπο, 
σύμφωνα με το άρθρο 63 του Ν.2218/94, μετατρέπεται σε 
θέση του πιο κάτω αναφερόμενου αντίστοιχα κλάδου. 
Διοικητικός Υπάλληλος 1 κλάδος ΔΕΙ με βαθμό Δ-Α 


ΑΡΘΡΟ 5ο 

Προσωπικό Ιδιωτικού Δικαίου Ορισμένου χρόνου 
(Αρθρο 18παρ.12Ν.2503/97) 


Καθαρίστριες εσωτερικών χώρων 2 
Διοικητικοί υπάλληλοι 4 

Τεχνίτης-συντηρητής 1 

Ηλεκτρολόγος 1 

Κλητήρας 1 

Φύλακας-εργάτης 1 

Μουσικοί 15 

Ζωγράφος 1 

Κεραμίστας 1 


Ηθοποιοί 3 

Χορευτές-χορογράφοι 6 

Αγιογράφος 1 

Γ ραφίστας-σχεδιαστής 1 

Εμψυχωτές Θεατρικού Παιχνιδιού 6 


Συντονιστές πολ/κών προγραμμάτων 2 
ΑΡΘΡΟ 6ο 

Θέσεις Προϊσταμένων Οργανικών Μονάδων 

Οι Προϊστάμενοι των υπηρεσιών του Πολιτιστικού 
Κέντρου επιλέγονται μεταξύ των μονίμων υπαλλήλων του 
Νομικού Προσώπου, σύμφωνα με τις ισχύουσες κάθε 
φορά διατάξεις, ως εξής: 

ΘΕΣΗ ΠΡΟΪΣΤΑΜΕΝΟΥ ΚΛΑΔΟΣ 

Τμήμα Διοικητικού-Οικονομικού ΠΕΙ ήΤΕ17ήΔΕ1 

ΑΡΘΡΟ 7ο 

Εσωτερική οργάνωση υπηρεσιών Πολιτιστικού Κέντρου 

- Με απόφαση του Προέδρου κατανέμονται οι θέσεις ερ¬ 
γασίας ως και το προσωπικό σε κάθε διεύθυνση ανάλογα 
με τις ανάγκες της. 

- Η αποσφράγιση της Αλληλογραφίας του Πολ. 
Κέντρου γίνεται από τους Προϊσταμένους των τμημάτων, 
όταν δεν γίνεται από τον Πρόεδρο ή από άλλο υπάλληλο 
που έχει ορίσει ο Πρόεδρος. 

- Πέρα των αρμοδιοτήτων, αντικειμένων κάθε υπηρε¬ 
σίας και καθηκόντων του προσωπικού που αναφέρονται 
στο άρθρο 2 του Οργανισμού αυτού, σ’ αυτήν και στο 
προσωπικό που απασχολεί ανήκουν και όλα τα συναφή, 
όπως και όσα θα ανατίθενται με απόφαση του Προέδρου. 

- Οι υπάλληλοιτου Πολιτιστικού Κέντρου έχουν υποχρέ¬ 
ωση μετεκπαίδευσης μετά από απόφαση του Προέδρου. 

- Η εσωτερική οργάνωση των υπηρεσιών του Πν. 
Κέντρου, δηλαδή οι θέσεις εργασίας κάθε διοικητικής 
ενότητας με τις ανάλογες περιγραφές εργασίας, η εσω¬ 
τερική κατανομή αντικειμένων και αρμοδιοτήτων κάθε 
διοικητικής ενότητας κατά τομέα, καθώς και οποια¬ 
δήποτε άλλη εσωτερική διαδικασία, αποτελεί ευθύνη των 
αρμοδίων προϊσταμένων των τμημάτων. 

- Κάθε άλλη λεπτομέρεια λειτουργίας των επί μέρους 
υπηρεσιών, μη προβλεπόμενη από τον παρόντα Οργανι¬ 
σμό, ρυθμίζεται με ειδικούς κανονισμούς των υπηρεσιών, 
εγκρινομένων από το Διοικητικό Συμβούλιο και σύμφωνα 
πάντοτε με τις ισχύουσες διατάξεις. 

- Την αρμοδιότητα στα αντικείμενα που δεν αναφέρο- 
νται στον παρόντα Οργανισμό καθορίζει με απόφασή του 
ο Πρόεδρος του Δ.Σ. του Ν.Π.Δ.Δ. 

Ο μέσος όρος τακτικών εσόδων Π.Κ. 1999 - 2000: 
94.793.836. Η Ετήσια δαπάνη Β.Μ. καταλητικού Μ.Κ. προ- 
τεινόμενων θέσεων Ο.Ε.Υ.Π.Κ.: 31.171.600. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
β-ιηειΜ: ννθβηΐ35ΐΘΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























